Държавен вестник, бр. 33, 2014 г., стр. 119

БРОЙ  33	
Д Ъ Р Ж А В Е Н  В Е С Т Н И К 	
СТР.  119  
Плаване през тъмната част на денонощието
46. Капитанът и вахтеният помощник-
капитан при организиране на наблюдението 
трябва да имат предвид обзавеждането на 
мостика и навигационните средства, достъпни 
за използване, техните ограничения, както и 
приетите процедури и предпазни мерки.
Плаване в крайбрежни води и райони с ин-
тензивно корабоплаване
47. При плаване в тези райони трябва да 
се използват карти с най-големия мащаб, 
коригирани с най-новата разполагаема инфор-
мация. Определянето на местоположението 
трябва да става през кратки промеждутъци 
от време и чрез повече от един метод, когато 
обстоятелствата позволяват.
48. Вахтеният помощник-капитан трябва 
точно да разпознава всички срещани нави-
гационни знаци.
Плаване с пилот на борда
49. Присъствието на пилот на борда и 
изпълняването от него на неговите задълже-
ния не освобождава капитана или вахтения 
помощник-капитан от задълженията и отго-
ворностите им за безопасността на кораба. 
Капитанът и пилотът трябва да обменят инфор-
мация относно плаването, местните условия 
и характеристиките на кораба. Капитанът и/
или вахтеният помощник-капитан трябва да 
работят в тесен контакт с пилота и да следят 
за местоположението и движението на кораба.
50. Ако възникне съмнение по отношение 
на действията или намеренията на пилота, 
вахтеният помощник-капитан трябва да поиска 
разясняване от пилота и ако съмнението все 
пак съществува, незабавно да уведоми капи-
тана и да предприеме необходимите мерки 
до неговото пристигане на мостика.
Кораб на котва
51. Ако капитанът счете за необходимо, 
непрекъснатото носене на ходова вахта се 
осъществява и при стоене на котва. Когато 
корабът е на котва, вахтеният помощник-
капитан трябва:
.1 възможно най-бързо да определи и нанесе 
местоположението на кораба на съответната 
карта;
.2 когато позволяват обстоятелствата, дос-
татъчно често да проверява, чрез вземане на 
пеленги на навигационните знаци или лесно 
познавани брегови обекти, стои ли корабът 
на котва безопасно;
.3 да осигури ефективно наблюдение;
.4 да осигури периодични обходи на кораба;
.5 да наблюдава метеорологичните условия, 
приливите и състоянието на морето;
.6 да осигури готовност на главните дви-
гатели и другите механизми в съответствие 
с указанията на капитана;
.7 да уведоми капитана при влошаване на 
видимостта;
.8 да осигури излагането на надлежни 
светлини и знаци и подаване на съответните 
звукови сигнали съгласно всички приложими 
правила; и
.9 да предприема мерки за опазване на 
околната среда от замърсяване от кораба и 
да спазва приложимите правила за предо-
твратяване на замърсяване.
Част 4-2 – Принципи за носене на ходова 
машинна вахта
52. Терминът „машинна вахта“, използван в 
части 3-2, 4-2 и 4-4 на този раздел, означава лице 
или група лица, съставляващи вахтата, или 
период на отговорност на лице от командния 
състав, през който неговото непосредствено 
присъствие в машинното отделение се изисква 
или може да не се изисква.
53. Вахтеният механик е представител на 
главния механик и неговото основно задълже-
ние в течение на цялата вахта е осигуряване 
на надеждна и ефикасна работа на механиз- 
мите, влияещи на безопасността на кораба, 
както и грижите за тях. Вахтеният механик 
носи отговорност за експлоатацията и про-
верките, доколкото е необходимо, на всички 
механизми и обзавеждане, за които отговаря 
машинната вахта.
Организация на вахтата
54. Съставът на вахтата трябва винаги да 
бъде достатъчен за осигуряване безопасната 
работа на всички механизми, влияещи върху 
експлоатацията на кораба, както на автома-
тичен, така и на ръчен режим на управление, 
и да съответства на преобладаващите обсто-
ятелства и условия.
55. При определянето на състава на ва-
хтата в машинното отделение, в която могат 
да влизат и подходящи подготвени членове 
от редовия състав, трябва да се вземат под 
внимание следните критерии:
.1 типа на кораба, типа и състоянието на 
механизмите;
.2 постоянно наблюдение на работата на 
всички механизми, влияещи върху безопасната 
експлоатация на кораба;
.3 всякакви особени режими на експло-
атация, зависещи от външни условия, като 
състояние на времето, ледова обстановка, 
замърсени води, плитки води, аварийна об-
становка, ограничени възможности, предизви-
кани от повреди или борба със замърсяване;
.4 квалификацията и опита на персонала 
от машинната вахта;
.5 безопасността на човешкия живот, ко-
раба, товара и пристанището и опазването на 
околната среда;
.6 спазването на международните, нацио-
налните и местните правила, и
.7 осигуряване на нормалната експлоатация 
на кораба.